
ที่ ศธ 0514.19.4/  คณะสถาปัตยกรรมศาสตร์

มหาวิทยาลัยขอนแก่น

จังหวัดขอนแก่น 40002

ตุลาคม 2556

เรื่อง ขอเชิญเข้าร่วมโครงการสัมมนา เรื่อง “การจัดตั้งหน่วยงานด้านการวางแผนพัฒนาเมือง (ผังเมือง)

ขององค์กรปกครองท้องถิ่น” ประจำปี 2557 สำหรับบุคคลภายนอก

เรียน องค์การบริหารส่วนจังหวัดเชียงราย

สิ่งที่ส่งมาด้วย 1. หนังสือขออนุมัติโครงการสัมมนา เรื่อง “การจัดตั้งหน่วยงานด้านการวางแผนพัฒนาเมือง


(ผังเมือง) ขององค์กรปกครองท้องถิ่น” ประจำปี 2557

2. หนังสือตอบรับการเข้าร่วมสัมมนา

ด้วยคณะสถาปัตยกรรมศาสตร์ มหาวิทยาลัยขอนแก่น จะจัดโครงการสัมมนา เรื่อง “การจัดตั้งหน่วยงานด้านการวางแผนพัฒนาเมือง (ผังเมือง) ขององค์กรปกครองท้องถิ่น” ประจำปี 2557 ซึ่งเป็นการให้แนวคิด และแนวทางในการจัดตั้งหน่วยงานการวางแผนในองค์กรปกครองส่วนท้องถิ่น การสร้างความรู้ ความเข้าใจ เกี่ยวกับการดำเนินงานที่เกี่ยวข้องด้านผังเมือง หรือการพัฒนาเมืองในบริบทของท้องถิ่น ตลอดจนข้อเสนอแนะในการแก้ไขอุปสรรค และปัญหาด้านผังเมือง หรือการพัฒนาเมืองขององค์กรปกครองส่วนท้องถิ่น ซึ่งมีกำหนดจัดในวันที่ 25 ตุลาคม 2556 ณ คณะสถาปัตยกรรมศาสตร์ มหาวิทยาลัยขอนแก่น เพื่อให้การจัดสัมมนาดังกล่าวเป็นไปตามวัตถุประสงค์ที่ตั้งไว้ ทางคณะจึงใคร่ขอเชิญ **นายชาย วงศ์จอม** ซึ่งเป็นบุคลากรในสังกัดของหน่วยงานท่านเข้าร่วมการสัมมนาตามวัน เวลา และสถานที่ดังกล่าว ทั้งนี้ ผู้เข้าร่วมการสัมมนาสามารถเบิกค่าใช้จ่ายในการเดินทางไปราชการได้ตามระเบียบของทางราชการ และไม่มีค่าใช้จ่ายในการลงทะเบียนการสัมมนาในครั้งนี้

จึงเรียนมาเพื่อโปรดพิจารณา และขอเชิญเข้าร่วมการสัมมนาดังกล่าวด้วย จักขอบคุณยิ่ง

ขอแสดงความนับถือ



(นายธรรมวัฒน์ อินทจักร)

รองคณบดีฝ่ายวางแผนและพัฒนา ปฏิบัติราชการแทน

คณบดีคณะสถาปัตยกรรมศาสตร์

สำนักงานคณบดี

โทรศัพท์ 0 4336 2046

โทรสาร 0 4336 2047